یونانیستان‌داکی دوستلوق برابرلیک باریش پارتیسی، باشباخان کیریاکوس میچوتاکیسین ۲۴ نوامبردا رودوپ ویلایتینده‌کی ۶ تۆرک آزلیق ایلک اوخولوندان اؤیرنجیلری قبولو ایله باغلی باشباخانلیقدان یاییملانان آچیقلامادا "پوماک" سؤزوندن ایستیفاده ائدیلمه‌سینه تپکی وئردی.
پارتیدن وئریله‌ن آچیقلامادا،
"تراکیاداکی موسلمان آزلیغین عضو‌لری اولان اوشاقلاریمیزین پوماک اؤیرنجی‌لر اولاراق تانینملانماسی، هامیمیزی دریندن کدرلندیردی" ایفاده‌لرینه یئر وئریلدی.
آچیقلامانین داوامیندا بئله دئییلدی:
"آزلیغیمیزی آیرشدیرما و پارچالاما سیاستینین داوام ائتدیگینین آچیق گؤستریجیسی‌د اولان بو توتومو شدتله رد ائدیریک. سوچسوز اوشاقلار اوزریندن حیاتا گئچیریلمک ایسته‌نیلن آزلیغیمیزی آیریشدیریجی و بؤلوجو عمللرین، آزلیق اولاراق فرقینده‌ییک. اوخوللاریمیزداکی تۆرکجه درسلرین ده آزلیق درسلری اولاراق آدلاندیریلماسی غریبه بیر تانیمدیر. آزلیغین آنا دیلی تۆرکجه‌دیر. دولاییسیلا تدریس پروگرامی دا تۆرکجه‌دیر. بو خوشاگلمز آچیقلاما بو قبولا کؤلگه سالمیشدیر. آنجاق بو قبولون تک مثبت طرفی آزینلیغیمیز طرفیندن قوتلانان ۲۴ نوامبر اؤیرتمنلر گونونده اولماسیدیر".
